Ylänne (Espoo)

Ylänne on suurehko kaksikerroksinen taitekattoinen huvilarakennus Leppävaarassa Espoon kaakkoisosassa puolisen kilometriä Kauppakeskus Sellosta koilliseen. Kaavilla 1858 syntynyt kupariseppä Mauno Fredrik Hätinen rakennutti sen itselleen 1910-luvulla.

Ylänteen arkkitehtoniset yksityiskohdat, kuten vesikourut ja parvekkeen kaiteet, ovat harvinaisen koristeellisia ja laadukkaasti toteutettuja. Tyyliltään Ylänne on kansallisromanttishenkinen, ja Eliel Saarisen uumoillaan vaikuttaneen sen arkkitehtuuriin suoraan tai välillisesti.

Ylänteen alakerta remontoitiin 2010-luvulla ravintolakäyttöön ja yläkerta yksityiskäyttöön.

Lähteet

Viitteet 

Espoon huvilat
Leppävaara